Paġna IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 43(2) tiegħu, Wara li kkunsidraw il-proposta mill-Kummissjoni Ewropea, Wara li l-abbozz tal-att leġislattiv intbagħat lill-Parlamenti nazzjonali, Sabiex jiġi żgurat l-adattament effiċjenti ta' ċerti dispożizzjonijiet tar-Regolament (KE) Nru 812/2004 għall-progress tekniku u xjentifiku, is-setgħa biex jiġu adottati atti skont l-Artikolu 290 tat-TFUE għandha tiġi ddelegata lill-Kummissjoni fir-rigward tal-ispeċifikazzjonijiet tekniċi u l-kondizzjonijiet relatati mal-karatteristiċi tas-sinjal u mal-karatteristiċi ta' implimentazzjoni tal-użu tal-apparat akustiku deterrenti. Huwa importanti b'mod partikolari li l-Kummissjoni jkollha konsultazzjonijiet xierqa matul ix-xogħol ta' tħejjija tagħha, anke fil-livell ta' esperti. Meta tħejji u tfassal l-atti ddelegati, il-Kummissjoni għandha tiżgura trażmissjoni simultanja, f'waqtha u xierqa tad-dokumenti rilevanti lill-Parlament Ewropew u lill-Kunsill. Fid-dawl tar-rekwiżit li l-Istati Membri jieħdu l-miżuri meħtieġa biex tiġi stabbilita sistema ta' protezzjoni stretta għaċ-ċetaċji f'konformità mar-Regolament (KE) Nru 812/2004, u minħabba n-nuqqasijiet ta' dak ir-Regolament kif identifikati mill-Kummissjoni, l-adegwatezza u l-effikaċja tad-dispożizzjonijiet ta' dak ir-Regolament għall-protezzjoni taċ-ċetaċji għandhom jiġu riveduti sal-31 ta' Diċembru 2015. Abbażi ta' dik ir-reviżjoni, il-Kummissjoni għandha, jekk ikun kunsiljabbli, tippreżenta lill-Parlament Ewropew u lill-Kunsill proposta leġislattiva ġenerali sabiex tkun żgurata l-protezzjoni effettiva taċ-ċetaċji, anke permezz tal-proċess ta' reġjonalizzazzjoni. Ir-Regolament (KE) Nru 812/2004 għandu għalhekk jiġi emendat kif meħtieġ, Ir-Regolament (KE) Nru 812/2004 huwa emendat kif ġej: l-Artikolu 3(1) jinbidel b'dan li ġej: L-apparati akustiċi deterrenti użati fl-applikazzjoni tal-Artikolu 2(1) għandhom ikunu konformi mal-ispeċifikazzjonijiet tekniċi u l-kondizzjonijiet tal-użu fl-Anness II. Sabiex jiġi żgurat li l-Anness II ikompli jirrifletti l-istat tal-progress tekniku u xjentifiku, il-Kummissjoni għandha tingħata s-setgħa li tadotta atti delegati, f'konformità mal-Artikolu 8a, li jaġġornaw il-karatteristiċi tas-sinjal u l-karatteristiċi ta' implimentazzjoni korrispondenti fl-Anness II. Meta tadotta dawk l-atti delegati il-Kummissjoni għandha tipprovdi għal żmien biżżejjed għall-implimentazzjoni ta' tali adattamenti.". fl-Artikolu 7 jiżdied il-paragrafu li ġej: Sal-31 ta' Diċembru 2015, il-Kummissjoni għandha tirrivedi l-effikaċja tal-miżuri previsti f'dan ir-Regolament u, jekk ikun il-każ, tippreżenta lill-Parlament Ewropew u lill-Kunsill proposta leġislattiva ġenerali sabiex tkun żgurata l-protezzjoni effettiva taċ-ċetaċji.". l-Artikolu 8 jinbidel b'dan li ġej: Il-Kummissjoni tista' tadotta atti ta' implimentazzjoni li jistabilixxu regoli ddettaljati dwar il-proċedura u l-format tar-rappurtar previst fl-Artikolu 6. Dawk l-atti ta' implimentazzjoni għandhom jiġu adottati skont il-proċedura ta' eżami msemmija fl-Artikolu 8b(2).". jiddaħħlu l-Artikoli li ġejjin: Is-setgħa tal-adozzjoni ta' atti ddelegati hija b'dan mogħtija lill-Kummissjoni suġġetta għall-kondizzjonijiet stabbiliti f'dan l-Artikolu. Hekk kif tadotta att delegat, il-Kummissjoni għandha tinnotifikah simultanjament lill-Parlament Ewropew u lill-Kunsill. Att delegat adottat taħt l-Artikolu 3(1) għandu jidħol fis-seħħ biss jekk ma tkun ġiet espressa l-ebda oġġezzjoni mill-Parlament Ewropew jew mill-Kunsill fi żmien perjodu ta' xahrejn min-notifika ta' dak l-att lill-Parlament Ewropew u lill-Kunsill jew jekk, qabel l-iskadenza ta' dak il-perjodu, kemm il-Parlament Ewropew kif ukoll il-Kunsill ikunu infurmaw lill-Kummissjoni li mhumiex se joġġezzjonaw. Dak il-perjodu għandu jiġi estiż b'xahrejn fuq l-inizjattiva tal-Parlament Ewropew jew tal-Kunsill. Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011 tal-Parlament Ewropew u tal-Kunsill. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi ..., Fit-8 ta' Awwissu 2012, il-Kummissjoni ppreżentat lill-Kunsill proposta għal Regolament tal-Parlament Ewropew u tal-Kunsill li jemenda r-Regolament tal-Kunsill (KE) Nru 812/2004 li jippreskrivi miżuri li jikkonċernaw qabdiet inċidentali ta' ċetaċji fil-meded (żoni) tas-sajd u li jemenda r-Regolament (KE) Nru 88/98. Il-Parlament Ewropew adotta l-pożizzjoni tiegħu fl-ewwel qari fis-16 ta' April 2013. Wara saru negozjati bejn il-Parlament Ewropew, il-Kunsill u l-Kummissjoni bil-ħsieb li jintlaħaq qbil dwar il-proposta. Dan il-qbil intlaħaq waqt trilogu li seħħ fit-30 ta' Jannar 2014. Dan il-qbil ġie sussegwentement approvat mill-Grupp ta' Ħidma dwar il-Politika Interna u Esterna tas-Sajd fis-6 ta' Frar 2014, u mill-Kumitat tal-Parlament Ewropew dwar is-Sajd fil-11 ta' Frar 2014. Fil-11 ta' Frar 2014, il-President tal-Kumitat tal-Parlament Ewropew dwar is-Sajd indirizza ittra lill-President tal-Kumitat tar-Rappreżentanti Permanenti (Parti 1) fejn iddikjara li, jekk il-Kunsill jittrasmetti formalment il-pożizzjoni proprja fl-ewwel qari lill-Parlament fil-forma stipulata fl-Anness għal dik l-ittra, u kien ser, soġġett għall-verifika mill-ġuristi lingwisti taż-żewġ istituzzjonijiet, jirrakkomanda lis-sessjoni plenarja tal-Parlament li hi għandha, fit-tieni qari tal-Parlament, taċċetta l-pożizzjoni tal-Kunsill fl-ewwel qari mingħajr emenda. Il-pożizzjoni tal-Kunsill fl-ewwel qari hi tassew konformi mat-test ta' qbil imsemmi hawn fuq, kif emendat biex jirrifletti r-reviżjoni legali u lingwistika sussegwenti. L-għan tal-proposta hu li tallinja r-Regolament tal-Kunsill (KE) Nru 812/2004 mad-dispożizzjonijiet tat-Trattat dwar il-Funzjonament tal-Unjoni Ewropea ("it-Trattat"), li jagħmel distinzjoni bejn is-setgħat delegati lill-Kummissjoni biex tadotta atti mhux leġislattivi ta' applikazzjoni ġenerali biex jissupplimentaw jew jemendaw ċerti elementi mhux essenzjali tal-att leġislattiv kif stipulat fl-Artikolu 290(1) tat-Trattat (atti delegati), u s-setgħat ikkonferiti lill-Kummissjoni biex tadotta kondizzjonijiet uniformi għall-implimentazzjoni tal-atti legalment vinkolanti tal-Unjoni kif stipulat fl-Artikolu 291(2) tat-Trattat (atti ta' implimentazzjoni). Permezz ta' din il-proposta, is-setgħat mogħtija attwalment lill-Kummissjoni permezz tar-Regolament tal-Kunsill (KE) Nru 812/2004 ġew ikklassifikati mil-ġdid f'miżuri ta' natura delegata u f'miżuri ta' natura implimentattiva: Il-Kummissjoni pproponiet li għandu jkollha s-setgħa tadotta atti delegati biex tadatta l-kondizzjonijiet u l-ispeċifikazzjonijiet tekniċi għall-użu ta' apparat akustiku deterrenti; Il-Kummissjoni pproponiet li għandu jkollha s-setgħa tadotta atti ta' implimentazzjoni rigward il-proċedura u l-format tal-obbligi ta' rappurtar għall-Istati Membri. Abbażi tal-proposta tal-Kummissjoni, il-Parlament Ewropew u l-Kunsill wettqu negozjati li r-riżultat tagħhom kien li ż-żewġ koleġislaturi waslu għal qbil li għandu jiġi realizzat fil-pożizzjoni tal-Kunsill fl-ewwel qari. It-test tal-pożizzjoni tal-Kunsill jirrifletti bis-sħiħ il-kompromess li ntlaħaq bejn iż-żewġ koleġislaturi, li kien imniżżel fl-ittra tal-Parlament tal-11 ta' Frar 2014, u li kien ġie sussegwentement ikkoreġut biex jirrifletti r-reviżjoni legali u lingwistika. Il-kompromess rifless fil-pożizzjoni tal-Kunsill fl-ewwel qari fih l-elementi ewlenin li ġejjin: Il-Parlament Ewropew qabel mas-suġġeriment tal-Kunsill li jillimita d-delega ta' setgħat lill-Kummissjoni kemm fir-rigward tal-kamp ta' applikazzjoni kif ukoll tat-tul ta' żmien tagħha: Il-kamp ta' applikazzjoni tad-delega għandu jkun limitat sabiex ikunu jistgħu jiġu aġġornati l-karatteristiċi ta' sinjal u l-karatteristiċi ta' implimentazzjoni korrispondenti tal-użu ta' apparat akustiku deterrenti, fid-dawl tal-progress tekniku u xjentifiku; it-tul ta' żmien tad-delega għandu jkun limitat għal 4 snin, li jistgħu jiġu taċitament estiżi għal perijodi ta' tul ta' żmien identiku. Il-Kunsill aċċetta l-idea mressqa mill-Parlament Ewropew dwar rieżami mill-Kummissjoni, qabel tmiem l-2015, tal-adegwatezza u l-effettività tar-Regolament tal-Kunsill (KE) 812/2004. Abbażi ta' dan u jekk ikun xieraq, il-Kummissjoni għandha tikkunsidra li tibgħat lill-Parlament Ewropew u lill-Kunsill proposta leġislattiva ġenerali sabiex tkun żgurata l-protezzjoni effettiva taċ-ċetaċji inkluż permezz tal-proċess ta' reġjonalizzazzjoni. Il-pożizzjoni tal-Kunsill fl-ewwel qari tirrifletti bis-sħiħ il-kompromess li ntlaħaq fin-negozjati bejn il-Kunsill u l-Parlament Ewropew, iffaċilitat mill-Kummissjoni. IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207 tiegħu, Wara li kkunsidraw il-proposta tal-Kummissjoni Ewropea, Wara li l-abbozz tal-att leġislattiv intbagħat lill-parlamenti nazzjonali, Sabiex l-Istati Membri u l-Unjoni jkunu jistgħu jikkonformaw mal-impenji internazzjonali tagħhom, l-Anness I tar-Regolament (KE) Nru 428/2009 jistabbilixxi l-lista komuni ta' oġġetti b'użu doppju li jsirulhom kontrolli fl-Unjoni. Id-deċiżjonijiet dwar l-oġġetti jittieħdu fi ħdan il-qafas tal-Grupp Awstralja, is-Sistema ta' Kontroll tat-Teknoloġija tal-Missili, il-Grupp ta' Fornituri Nukleari, l-Arranġament ta' Wassenaar u l-Konvenzjoni dwar l-Armi Kimiċi. Ir-Regolament (KE) Nru 428/2009 jipprovdi biex il-lista ta' oġġetti b'użu doppju fl-Anness I ta' dak ir-Regolament tiġi aġġornata b'konformità mal-obbligi u l-impenji rilevanti, u kull modifika tagħhom, li l-Istati Membri aċċettaw bħala membri tar-reġimi internazzjonali ta' nonproliferazzjoni u l-arranġamenti għall-kontroll tal-esportazzjoni, jew bir-ratifika tat-trattati internazzjonali rilevanti. Il-lista ta' oġġetti b'użu doppju fl-Anness I tar-Regolament (KE) Nru 428/2009 teħtieġ li tiġi aġġornata regolarment sabiex tiżgura l-konformità sħiħa mal-obbligi tas-sigurtà internazzjonali, biex tiggarantixxi t-trasparenza, u żżomm il-kompetittività tal-esportaturi. Id-dewmien fir-rigward tal-aġġornament ta' dik il-lista ta' oġġetti b'użu doppju jista' jkollu effetti negattivi fuq is-sigurtà u fuq l-isforzi internazzjonali ta' nonproliferazzjoni, kif ukoll fuq il-prestazzjoni tal-attivitajiet ekonomiċi mill-esportaturi fl-Unjoni. Fl-istess ħin, in-natura teknika tal-emendi u l-fatt li dawk l-emendi għandhom ikunu konformi mad-deċiżjonijiet meħuda fir-reġimi internazzjonali għall-kontroll tal-esportazzjoni jfissru li għandha tiġi użata proċedura aċċellerata biex jiddaħħlu fis-seħħ fl-Unjoni l-aġġornamenti meħtieġa. Ir-Regolament (KE) Nru 428/2009 jintroduċi l-Awtorizzazzjonijiet Ġenerali tal-Unjoni għall-Esportazzjoni bħala wieħed minn erba' tipi ta' awtorizzazzjoni għall-esportazzjoni disponibbli taħt dak ir-Regolament. L-Awtorizzazzjonijiet Ġenerali għall-Esportazzjoni tal-Unjoni jippermettu lill-esportaturi stabbiliti fl-Unjoni li jesportaw ċerti oġġetti speċifiċi lejn ċerti destinazzjonijiet speċifiċi skont il-kundizzjonijiet ta' dawk l-awtorizzazzjonijiet. L-Anness II tar-Regolament (KE) Nru 428/2009 jistabbilixxi l-Awtorizzazzjonijiet Ġenerali għall-Esportazzjoni tal-Unjoni li huma attwalment fis-seħħ fl-Unjoni. Minħabba n-natura ta' dawn l-Awtorizzazzjonijiet Ġenerali tal-Unjoni għall-Esportazzjoni, jista' jkun hemm bżonn li ċerti destinazzjonijiet jitneħħew mill-ambitu ta' dawk l-awtorizzazzjonijiet, b'mod partikolari jekk ċirkostanzi li jinbidlu juru li t-tranżazzjonijiet tal-esportazzjoni ffaċilitati ma għandhomx jibqgħu jiġu awtorizzati skont Awtorizzazzjoni Ġenerali għall-Esportazzjoni tal-Unjoni għal destinazzjoni partikolari. Tali tneħħija ta' destinazzjoni mill-kamp tal-applikazzjoni ta' Awtorizzazzjoni Ġenerali għall-Esportazzjoni tal-Unjoni ma għandhiex tipprekludi esportatur milli japplika għal tip ieħor ta' awtorizzazzjoni għall-esportazzjoni skont id-dispożizzjonijiet rilevanti tar-Regolament (KE) Nru 428/2009. Sabiex jiġi żgurat li jkun hemm aġġornamenti regolari u f'waqthom tal-lista komuni ta' oġġetti b'użu doppju f'konformità mal-obbligi u l-impenji meħuda mill-Istati Membri fi ħdan ir-reġimi internazzjonali għall-kontroll tal-esportazzjoni, is-setgħa li jiġu adottati atti skont l-Artikolu 290 tat-Trattat dwar il-Funzjonament tal-Unjoni Ewropea (TFUE) għandha tiġi ddelegata lill-Kummissjoni fir-rigward tal-emendar tal-Anness I tar-Regolament (KE) Nru 428/2009 fil-kamp tal-applikazzjoni tal-Artikolu 15 ta' dak ir-Regolament. Huwa ferm importanti li l-Kummissjoni, matul ix-xogħol ta' preparazzjoni tagħha, tikkonsulta b'mod xieraq, anke fil-livell tal-esperti. Sabiex ikun hemm rispons mgħaġġel min-naħa tal-Unjoni għaċ-ċirkostanzi li jinbidlu fir-rigward tal-evalwazzjoni tas-sensittività tal-esportazzjonijiet taħt l-Awtorizzazzjonijiet Ġenerali tal-Unjoni għall-Esportazzjoni, is-setgħa li jiġu adottati atti skont l-Artikolu 290 tat-TFUE għandha tiġi ddelegata lill-Kummissjoni fir-rigward tal-emendar tal-Anness II tar-Regolament (KE) Nru 428/2009 fir-rigward tat-tneħħija ta' destinazzjonijiet mill-kamp tal-applikazzjoni tal-Awtorizzazzjonijiet Ġenerali għall-Esportazzjoni tal-Unjoni. Minħabba li dawn il-modifiki għandhom isiru biss bħala reazzjoni għal żieda fil-valutazzjoni tar-riskju tal-esportazzjonijiet rilevanti u li l-użu kontinwu tal-Awtorizzazzjonijiet Ġenerali għall-Esportazzjoni tal-Unjoni għal dawk l-esportazzjonijiet jista' jkollu effett negattiv imminenti fuq is-sigurtà tal-Unjoni u tal-Istati Membri tagħha, il-Kummissjoni tista' tuża proċedura ta' urġenza. Il-Kummissjoni, fil-preparazzjoni u t-tfassil tal-atti delegati, għandha tiżgura trażmissjoni simultanja, f'waqtha u xierqa tad-dokumenti rilevanti lill-Parlament Ewropew u lill-Kunsill. Għaldaqstant, ir-Regolament (KE) Nru 428/2009 għandu jiġi emendat kif meħtieġ, Ir-Regolament (KE) Nru 428/2009 huwa emendat kif ġej: Fl-Artikolu 9(1), jiżdiedu s-subparagrafi li ġejjin: "Bil-għan li jiġi żgurat li transazzjonijiet b'riskju baxx biss ikunu koperti mill-Awtorizzazzjonijiet Ġenerali għall-Esportazzjoni tal-Unjoni inklużi fl-Annessi IIa sa IIf, il-Kummissjoni għandha tingħata s-setgħa li tadotta atti delegati skont l-Artikolu 23a biex tneħħi destinazzjonijiet mill-kamp tal-applikazzjoni ta' dawk l-Awtorizzazzjonijiet Ġenerali għall-Esportazzjoni tal-Unjoni, jekk tali destinazzjonijiet isiru soġġetti għal embargo tal-armi kif imsemmi fl-Artikolu 4(2). Fejn, f'każijiet ta' tali embargo tal-armi, raġunijiet imperattivi ta' urġenza jeħtieġu t-tneħħija ta' destinazzjonijiet partikolari mill-kamp ta' applikazzjoni ta' Awtorizzazzjoni Ġenerali għall-Esportazzjoni tal-Unjoni, il-proċedura prevista fl-Artikolu 23b għandha tapplika għall-atti delegati adottati skont dan il-paragrafu.". Fl-Artikolu 15, jiżdied il-paragrafu li ġej: Il-Kummissjoni għandha tingħata s-setgħa li tadotta atti delegati skont l-Artikolu 23a fir-rigward tal-aġġornament tal-lista ta' oġġetti b'użu doppju stabbilita fl-Anness I. L-aġġornament tal-Anness I għandu jsir fil-kamp ta' applikazzjoni stabbilit fil-paragrafu 1 ta' dan l-Artikolu. Fejn l-aġġornament tal-Anness I jikkonċerna oġġetti b'użu doppju li jkunu elenkati wkoll fl-Annessi IIa sa IIg jew IV, dawk l-Annessi għandhom jiġu emendati kif meħtieġ.". Jiżdiedu l-artikoli li ġejjin: Is-setgħa ta' adozzjoni ta' atti delegati hija mogħtija lill-Kummissjoni skont il-kundizzjonijiet stabbiliti f'dan l-Artikolu. Hekk kif tadotta att delegat, il-Kummissjoni għandha tavża b'dan simultanjament lill-Parlament Ewropew u lill-Kunsill. Att delegat adottat skont l-Artikolu 9(1) u l-Artikolu 15(3) għandu jidħol fis-seħħ biss jekk ma jkunx hemm oġġezzjoni mill-Parlament Ewropew u lanqas mill-Kunsill fi żmien xahrejn min-notifika ta' dak l-att lill-Parlament Ewropew u lill-Kunsill jew jekk, qabel l-iskadenza ta' dak il-perjodu, il-Parlament Ewropew kif ukoll il-Kunsill ikunu, it-tnejn li huma, infurmaw lill-Kummissjoni li mhux se joġġezzjonaw. Dan il-perjodu għandu jiġġedded b'xahrejn oħra fuq inizjattiva tal-Parlament Ewropew jew tal-Kunsill. L-atti delegati adottati skont dan l-Artikolu għandhom jidħlu fis-seħħ mingħajr dewmien u għandhom japplikaw sakemm ma tiġi espressa l-ebda oġġezzjoni skont il-paragrafu 2. In-notifika ta' att delegat lill-Parlament Ewropew u lill-Kunsill għandha tiddikjara r-raġunijiet għall-użu tal-proċedura ta' urġenza. Jew il-Parlament Ewropew jew il-Kunsill jistgħu joġġezzjonaw għal att delegat skont il-proċedura msemmija fl-Artikolu 23a(5). F'tali każ, il-Kummissjoni għandha tħassar l-att bla dewmien wara n-notifika tad-deċiżjoni ta' oġġezzjoni mill-Parlament Ewropew jew mill-Kunsill.". Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi ..., Il-pakkett għall-"Kummerċ Ġenerali", li dak iż-żmien kien qed jiġi nnegozjat, ukoll kien fih proposti dwar atti delegati rilevanti għal din il-proposta. Sabiex tiġi żgurata l-konsistenza fost dawk ir-regolamenti u din il-proposta, intlaħaq qbil biex wieħed jistenna l-eżitu tal-pakkett għall-Kummerċ Ġenerali. Fl-aħħar laqgħa ta' trilogu informali fis-17 ta' Diċembru 2013, intlaħaq qbil proviżorju bejn il-koleġiżlaturi dwar pakkett ta' kompromess. Fil-21 ta' Jannar 2014, il-Kumitat għall-Kummerċ Internazzjonali (INTA) tal-Parlament Ewropew approva l-eżitu tan-negozjati tat-trilogu. Fil-21 ta' Jannar 2014, il-President tal-INTA indirizza ittra lill-Presidenza li tindika li, jekk il-Kunsill jibgħat formalment il-pożizzjoni tiegħu lill-Parlament fil-forma li kienet ippreżentata fl-Anness għal dik l-ittra, il-President tal-INTA jirrakkomanda lill-Plenarja taċċetta l-pożizzjoni tal-Kunsill mingħajr emendi. B'kont meħud tal-qbil imsemmi hawn fuq u wara reviżjoni legali u dik lingwistika, il-Kunsill adotta l-pożizzjoni tiegħu fl-ewwel qari fit-3 ta' Marzu 2014, f'konformità mal-proċedura leġiżlattiva ordinarja stipulata fl-Artikolu 294 tat-Trattat dwar il-Funzjonament tal-Unjoni Ewropea (TFUE). Ir-Regolament propost għandu l-għan li jiżgura aġġornamenti regolari u f'waqthom, permezz tal-atti delegati tal-Kummissjoni, tal-lista ta' kontroll tal-UE ta' oġġetti b'użu doppju f'konformità mal-obbligi u l-impenji meħuda mill-Istati Membri fir-reġimi internazzjonali għall-kontroll tal-esportazzjoni. Barra minn hekk, sabiex ikun hemm rispons rapidu tal-UE għal ċirkostanzi li qed jinbidlu fir-rigward tal-valutazzjoni tas-sensittività ta' esportazzjonijiet taħt Awtorizzazzjonijiet ta' Esportazzjoni Ġenerali tal-UE, huwa jipprevedi t-tneħħija ta' destinazzjonijiet mill-ambitu ta' Awtorizzazzjonijiet bħal dawn jekk dan ikun meħtieġ f'ċerti każijiet biex jiġi żgurat li jiġu koperti biss tranżazzjonijiet ta' riskju baxx. Il-Kunsill qabel mal-ħsieb prinċipali tal-proposta fir-rigward tal-proċedura għall-aġġornament tal-lista ta' kontroll tal-UE (Anness I) permezz ta' atti delegati. Iddaħħlu modifiki fir-rigward tal-kwistjonijiet ewlenin li ġejjin: Ġie previst kamp ta' applikazzjoni aktar espliċitu għall-atti delegati biex jitneħħew id-destinazzjonijiet mill-Awtorizzazzjonijiet ta' Esportazzjoni Ġenerali tal-UE, jiġifieri jekk dawn id-destinazzjonijiet ikunu soġġetti għal embargo fuq l-armi; Il-perijodu tal-għoti tas-setgħa ta' delega lill-Kummissjoni ġie speċifikat li huwa ta' ħames snin, li jiġġedded taċitament; F'każ li l-aġġornamenti tal-listi ta' kontroll tal-UE (Anness I) jikkonċernaw oġġetti b'użu doppju li huma wkoll elenkati f'ċerti Annessi oħrajn tar-Regolament, dawk l-Annessi għandhom jiġu emendati kif adatt. Barra minn hekk, il-Parlament Ewropew, il-Kunsill u l-Kummissjoni rrikonoxxew, f'Dikjarazzjoni Konġunta, l-importanza li jittejbu b'mod kontinwu l-effikaċja u l-koerenza tar-reġim strateġiku ta' kontroll tal-esportazzjoni tal-UE, li jiżgura livell għoli ta' sigurtà u trasparenza adegwata mingħajr ma jfixkel il-kompetittività u l-kummerċ leġittimu ta' oġġetti b'użu doppju. Dan ser ikompli jiġi indirizzat ukoll fil-kuntest tar-rieżami li għadu għaddej dwar il-politika tal-UE għall-kontroll tal-esportazzjoni ta' oġġetti b'użu doppju. Il-Pożizzjoni tal-Kunsill fl-ewwel qari tirrifletti l-kompromess milħuq fin-negozjati bejn il-Kunsill u l-Parlament Ewropew kif iffaċilitat ukoll mill-Kummissjoni. Dan il-kompromess ġie approvat permezz tal-adozzjoni ta' qbil politiku mill-Kunsill fil-11 ta' Frar 2014, permezz tal-COREPER tad-29 ta' Jannar 2014. Il-President tal-Kumitat INTA tal-Parlament Ewropew indika, f'ittra lill-Presidenza bid-data tal-21 ta' Jannar 2014, li, jekk il-Kunsill jibgħat formalment il-pożizzjoni tiegħu lill-Parlament fil-forma kif tinsab fl-anness għal dik l-ittra, huwa jirrakkomanda lill-Plenarja taċċetta l-pożizzjoni tal-Kunsill mingħajr emendi, soġġetta għall-verifika legali-lingwistika, fit-tieni qari tal-Parlament. Il-Parlament Ewropew, il-Kunsill u l-Kummissjoni jirrikonoxxu l-importanza li jittejbu b'mod kontinwu l-effikaċja u l-koerenza tar-reġim strateġiku ta' kontroll tal-esportazzjoni tal-UE, li jiżgura livell għoli ta' sigurtà u trasparenza adegwata mingħajr ma jfixkel il-kompetittività u l-kummerċ leġittimu f'oġġetti b'użu doppju. It-tliet istituzzjonijiet iqisu li l-modernizzazzjoni u l-konverġenza ulterjuri tas-sistema huma meħtieġa sabiex din tlaħħaq ma' theddidiet ġodda u bidliet teknoloġiċi rapidi, sabiex jitnaqqsu d-distorsjonijiet, jinħoloq suq komuni ġenwin għal oġġetti b'użu doppju (kondizzjonijiet ekwivalenti ta' kompetizzjoni uniformi għall-esportaturi) u tkompli tkun mudell ta' kontroll tal-esportazzjoni għal pajjiżi terzi. Għal dan il-għan, huwa essenzjali li l-proċess tal-aġġornament tal-listi ta' kontroll jiġi simplifikat (Annessi għar-Regolament); jissaħħu l-valutazzjoni tar-riskju u l-iskambju ta' informazzjoni, jiġu żviluppati standards industrijali mtejba, u jitnaqqsu d-disparitajiet fl-implimentazzjoni. Il-Parlament Ewropew, il-Kunsill u l-Kummissjoni jirrikonoxxu l-kwistjonijiet fir-rigward tal-esportazzjoni ta' ċerta informazzjoni u teknoloġiji tal-komunikazzjoni (ICT) li jistgħu jintużaw f'konnessjoni mal-ksur tad-drittijiet tal-bniedem kif ukoll biex idgħajfu s-sigurtà tal-UE, b'mod partikolari għat-teknoloġiji użati għas-sorveljanza tal-massa, il-monitoraġġ, l-insegwiment, l-intraċċar u l-iċċensurar, kif ukoll għal-vulnerabbilitajiet tas-software. Inbdew konsultazzjonijiet tekniċi f'dan ir-rigward, inklużi fil-qafas taż-Żjara bejn il-Pari tal-UE dwar l-Użu Doppju, il-Grupp ta' Koordinazzjoni tal-Użu Doppju, u r-reġimi ta' kontroll tal-esportazzjoni, u tkompla t-teħid ta' azzjonijiet biex jiġu indirizzati sitwazzjonijiet ta' urġenza permezz ta' sanzjonijiet (skont l-Artikolu 215 TFUE), jew ta' miżuri nazzjonali. Ser jiżdiedu l-isforzi biex jiġu promossi l-ftehimiet multilaterali fil-kuntest tar-reġimi ta' kontroll tal-esportazzjoni, u ser jiġu esplorati għażliet biex tiġi indirizzata din il-kwistjoni fil-kuntest tal-analiżi li għadhom għaddejjin tal-politika tal-UE dwar il-kontroll tal-esportazzjoni tal-użu doppju, u t-tħejjija ta' Komunikazzjoni tal-Kummissjoni. F'dan il-kuntest it-tliet istituzzjonijiet ħadu nota tal-ftehim tal-4 ta' Diċembru 2013 mill-Istati Parteċipanti tal-Arranġament Wassenaar biex jadottaw kontrolli fuq għodod kumplessi ta' sorveljanza li jippermettu l-aċċess mhux awtorizzat għas-sistemi tal-kompjuters, u fuq sistemi ta' sorveljanza tal-IP-netwerks. Il-Parlament Ewropew, il-Kunsill u l-Kummissjoni impenjaw ruħhom ukoll li jiżviluppaw aktar il-mekkaniżmu eżistenti ''catch-all'' għall-oġġetti ta' użu doppju li mhumiex fl-Anness I għar-Regolament, sabiex ikomplu jsaħħu s-sistema ta' kontroll tal-esportazzjoni u l-applikazzjoni tagħha fis-suq uniku Ewropew. Fil-kuntest ta' dan ir-Regolament, il-Kummissjoni tfakkar l-impenn li għamlet fil-paragrafu 15 tal-Ftehim Qafas dwar ir-relazzjonijiet bejn il-Parlament Ewropew u l-Kummissjoni Ewropea biex tipprovdi lill-Parlament l-informazzjoni u d-dokumentazzjoni kollha dwar il-laqgħat tagħha mal-esperti nazzjonali fil-qafas tal-ħidma tagħha fir-rigward tat-tħejjija ta' atti delegati. Sabiex tiżgura approċċ Ewropew aktar integrat, effiċjenti u koerenti għall-moviment (l-esportazzjoni, it-trasferimenti, is-senserija u t-transitu) ta' oġġetti strateġiċi, il-Kummissjoni ser tipproponi proposta ġdida għall-aġġornament tar-Regolament kemm jista' jkun malajr.
Extracted from C_100_2014.html